Diari Oficial de la Generalitat Valenciana


Sumari del DOGV 9463, del 04-11-2022 (2022/10007)

RESOLUCIÓ de 27 d'octubre de 2022, de la Direcció General de Centres Docents, per la qual es resol la convocatòria de subvencions per a les corporacions locals i entitats privades sense ànim de lucre que desenvolupen la formació de persones adultes en la Comunitat Valenciana per a l'exercici 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9463

Data del DOGV
:   04-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10351


Data del document
:   27-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 27 d'octubre de 2022, de la Direcció General de Centres Docents, per la qual es resol la convocatòria de subvencions per a les corporacions locals i entitats privades sense ànim de lucre que desenvolupen la formació de persones adultes en la Comunitat Valenciana per a l'exercici 2022. [2022/10326]  
L'Ordre 39/2016, de 27 de juliol, de la Conselleria d'Educació, Investigació, Cultura i Esport, estableix les bases reguladores de les subvencions per a les corporacions locals i entitats privades sense ànim de lucre que desenvolupen l'educació de persones adultes en la Comunitat Valenciana (DOGV 7841 / 01.08.2016).  
L'Ordre 29/2018, de 16 de juliol, de la Conselleria d'Educació, Investigació, Cultura i Esport, modifica l'Ordre 39/2016, de 27 de juliol, de la Conselleria d'Educació, Investigació, Cultura i Esport (DOGV 8341 / 18.07.2018).  
Per Resolució de 3 de març de 2022, de la Conselleria d'Educació, Cultura i Esport, es convoquen les subvencions per a les corporacions locals i entitats privades sense ànim de lucre que desenvolupen la formació de persones adultes en la Comunitat Valenciana per a l'exercici 2022 (DOGV 9294 / 09.03.22).  
Examinades les sol·licituds d'ajuda presentades per les corporacions locals i entitats sense ànim de lucre, així com la documentació que s'indica com a preceptiva en l'apartat quart de la mencionada resolució de convocatòria, després de la tramitació dels expedients per les direccions territorials d'Educació, i vistos els informes emesos per la Inspecció Educativa.  
Vist l'informe de conformitat i la proposta de concessió de subvencions emesos per l'òrgan instructor del procediment, una vegada feta la proposta de la comissió avaluadora sobre l'adjudicació de quantitats de subvenció a les institucions que complisquen els requisits establits, en compliment del que es preceptua en l'article 14 de l'Ordre 39/2016.  
  
De conformitat amb el que es disposa en la disposició final segona de l'Ordre 39/2016, de 27 de juliol, per delegació de la consellera d'Educació, Cultura i Esport, resolc:  
  
Primer  
Aprovar la concessió de les subvencions que figuren en l'annex I, destinades a les corporacions locals i entitats privades sense ànim de lucre que desenvolupen la formació de persones adultes en la Comunitat Valenciana per a l'exercici 2022, per un import total de 2.697.343,68 ?.  
  
  
Segon  
Atés que aquesta subvenció està exceptuada del règim de pagament anticipat establit en la Llei 1/2015, de 6 de febrer, de la Generalitat, i d'acord amb el que estableix l'article 44.2.j de la Llei 8/2021, de 30 de desembre, de pressupostos de la Generalitat per a l'exercici 2022, es procedirà a abonar amb caràcter anticipat el 100 % dels imports concedits una vegada dictada la resolució, amb càrrec a la dotació pressupostària de la línia de subvenció S0063000, capítol IV, de la secció, servei, centre gestor i programa 02.25.63.972.38, Ensenyament Primari, prevista en l'actual Llei de pressupostos de la Generalitat, per un import global màxim de 2.697.343,68 - euros.  
  
Tercer  
Els beneficiaris que consten en l'annex I hauran de justificar, davant la Direcció General de Centres Docents, les despeses i la destinació d'aquestes en la forma establida en l'article 17 de l'ordre de bases i en l'apartat huité de la resolució de convocatòria.  
La justificació de la subvenció haurà de fer-se d'acord amb els models i les instruccions que estaran a la disposició dels interessats en la pàgina web de la Conselleria d'Educació, Cultura i Esport, en el següent enllaç:  
http://www.ceice.gva.es/web/centros-docentes/ayudas/subvenciones  
  
Els beneficiaris hauran de presentar la documentació justificativa en el termini de deu dies hàbils a comptar des de l'endemà de la publicació d'aquesta resolució de concessió en el Diari Oficial de la Generalitat Valenciana.  
La no presentació de la documentació en el termini màxim establit donarà lloc a la pèrdua de la subvenció.  
Si una vegada revisada la justificació presentada pels beneficiaris es detecten diferències, la persona titular de la direcció general competent en matèria de centres docents procedirà a regularitzar la diferència mitjançant l'inici de l'expedient de reintegrament corresponent.  
  
Quart  
S'ordena la publicació de la present resolució en el Diari Oficial de la Generalitat Valenciana i en la pàgina web de la Conselleria d'Educació, Cultura i Esport.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la consellera d'Educació, Cultura i Esport, en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació o a partir de l'endemà del dia en què es notifique la resolució expressa del recurs de reposició o en què aquest haja d'entendre's presumptament desestimat.  
  
València, 27 d'octubre de 2022.- La consellera d'Educació, Cultura i Esport, p. d. Resolució 13.04.2022 (DOGV 9328), el director general de Centres Docents: José Joaquín Carrión Candel.